เอเชี่ยนพร็อพเพอร์ตี้จ่อขายหุ้นกู้
บริษัทเอเชี่ยนพร็อพเพอร์ตี้ ดีเวลลอปเม้นท์ (AP) เปิดเผยว่า บริษัทเตรียมที่จะเสนอขายหุ้นกู้ในเดือนก.ค.53 นี้เพื่อที่จะนำเงินมาชำระคืนเงินกู้ที่จะครบกำหนดในปีนี้ประมาณ 1,500&nbsp; ล้านบาท
14 มิ.ย. 2553

บริษัทเอเชี่ยนพร็อพเพอร์ตี้ ดีเวลลอปเม้นท์ (AP) เปิดเผยว่า บริษัทเตรียมที่จะเสนอขายหุ้นกู้ในเดือนก.ค.53 นี้เพื่อที่จะนำเงินมาชำระคืนเงินกู้ที่จะครบกำหนดในปีนี้ประมาณ 1,500  ล้านบาท 
"หุ้นกู้ที่จะเสนอขายครั้งนี้ก็เป็นไปตามแผนการของบริษัทที่ได้ขออนุมัติต่อที่ประชุมสามัญผู้ถือหุ้นไว้ซึ่งปีนี้ผู้ถือหุ้นได้อนุมัติวงเงินขายหุ้นกู้ไว้ประมาณ 4,000 ล้านบาท "
นอกจากนี้การออกหุ้นกู้ก็เป็นวิธีการหนึ่งในการบริหารความเสี่ยงจากอัตราดอกเบี้ยที่อนาคตมีแนวโน้มจะปรับตัวเพิ่มขึ้น  โดยการขายหุ้นกู้จะก็ขายในอัตราดอกเบี้ยคงที่เพื่อคุมอัตราดอกเบี้ยซึ่งในปัจจุบันนั้นบริษัทมีหนี้สินระยะยาว จำนวน 9,427 ล้านบาทโดย84.82 %มีดอกเบี้ยคงที่และ 15.13%ดกอเบี้ยลอยตัวตามตลาด
สำหรับเงินกู้ของบริษัทนั้นจะครบกำหนดชำระในปีนี้ 1,500 ล้านบาท และจะครบกำหนดชำระในปี 2554 จำนวน 2,000 ล้านบาท และปี 2555 จำนวน 2,000 ล้านบาทและในปี 2556 วงเงิน 2,500 ล้านบาท